Hoogland-buurtwagte deel van nasionale patrollie - Bloemfontein Courant
Home News National Hoogland-buurtwagte deel van nasionale patrollie
Die Bultfontein-buurtwag wat aan AfriForum se nasionale patrollie deelgeneem het.
Die AfriForum-buurtwagte in Bultfontein, Harrismith, Odendaalsrus, Welkom, Winburg, die Sandrivier-distrik en Ventersburg het op 4 Oktober 2019 aan dié organisasie se nasionale patrollie deelgeneem om polisiëringsigbaarheid op te skerp.
Die organisie organisasie sê in ‘n verklaring die Hoogland-buurtwagte se betrokkenheid by die nasionale patrollie was ’n reuse-sukses. Altesaam 235 patrolleerders het 4 116 km in 120 voertuie afgelê. Ses verkeersake is aangemeld, wat uitstaande boetes en verkeersoortredings insluit.
Die patrollie is tussen 18:00 en 06:00 in samewerking met die polisie, gemeenskapslede, verskeie sekuriteitsmaatskappye en ander veiligheidsinstansies in die onderskeie gebiede uitgevoer.
“Die Hoogland-buurtwagte sal aanhou om veiligheidskwessies in dorpe op te los en sigbaarheid in die streek te verbeter. Veiligheid is baie belangrik in enige gemeenskap en die AfriForum-takke neem dit ook baie ernstig op.
“Deur goeie samewerking tussen AfriForum-buurtwagte, die SAPD en ander rolspelers kan ons soveel meer bereik,” sê JP Nel, AfriForum se assistentkoördineerder vir die Hoogland.
Inwoners wat by hul plaaslike AfriForum-tak en buurtwag betrokke wil raak, kan hul dorp se naam na 31481 SMS (R1).
Previous articleAfrikaans markers hard to come by, but matric exams good to go
Next articleDepartment tackles commonage farming issues